ರಾಜಧಾನಿಗೆ ಎಡಿನ್‌ಬರ್ಗ್‌‌ ವಿಮಾನನಿಲ್ದಾಣವು ಪ್ರಧಾನ ಅಂತರರಾಷ್ಟ್ರೀಯ ಪ್ರವೇಶ ದ್ವಾರವಾಗಿದ್ದು 9 ದಶಲಕ್ಷಕ್ಕೂ ಮೀರಿದ ಪ್ರಯಾಣಿಕರನ್ನು 2009ರಲ್ಲಿ ನಿರ್ವಹಿಸಿದ್ದ ಸ್ಕಾಟ್‌ಲೆಂಡ್‌‌'ನ ಅವಿಶ್ರಾಂತ ವಿಮಾನನಿಲ್ದಾಣವಾಗಿದೆ . ಪ್ರಯಾಣಿಕರ ಸಂಖ್ಯೆಯಲ್ಲಿ ತೀವ್ರ ಏರಿಕೆಯಾಗುವ ನಿರೀಕ್ಷೆಯಿಂದ ವಿಮಾನನಿಲ್ದಾಣದ ನಿರ್ವಾಹಕ ಸಂಸ್ಥೆ BAAಯು ವಿಮಾನ ನಿಲ್ದಾಣದ ವಿಸ್ತರಣೆ ಹಾಗೂ ಟರ್ಮಿನಲ್‌ ಕಟ್ಟಡಗಳ ನಿರ್ಮಾಣಕ್ಕೆ 2006ರಲ್ಲಿ ಕರಡು ಯೋಜನಾನಕ್ಷೆಯೊಂದನ್ನು ತಯಾರಿಸಿದೆ. ಹೆಚ್ಚು ವಿಮಾನಗಳು ಹಾರಾಟ ನಡೆಸಲು ಆರಂಭಿಸಿದಾಗ ಅದಕ್ಕೆ ಸರಿದೂಗುವಂತೆ ಎರಡನೇ ರನ್‌ವೇಯನ್ನು ನಿರ್ಮಿಸುವ ಪ್ರಸ್ತಾಪವನ್ನೂ ಸಲ್ಲಿಸಲಾಗಿದೆ.
ಪಶ್ಚಿಮ ಕರಾವಳಿ ಪ್ರಧಾನ ಮಾರ್ಗದ ಪ್ರಮುಖ ಸ್ಥಳವಾಗಿರುವುದರಿಂದ, ಮಹಾನಗರಕ್ಕೆ ನಿಲ್ದಾಣವು ಪ್ರಧಾನ ರೈಲ್ವೇ ನಿಲ್ದಾಣವಾಗಿ ಸೇವೆ ಸಲ್ಲಿಸುತ್ತಿದೆ. ವರ್ಷವೊಂದಕ್ಕೆ 14 ದಶಲಕ್ಷಕ್ಕೂ ಮೀರಿದ ಪ್ರಯಾಣಿಕರನ್ನು ನಿರ್ವಹಿಸುವ ಈ ನಿಲ್ದಾಣವು ನ ನಂತರ ಸ್ಕಾಟ್‌ಲೆಂಡ್‌‌ನಲ್ಲಿ ಎರಡನೇ ಅತ್ಯಂತ ಅವಿಶ್ರಾಂತ ನಿಲ್ದಾಣವಾಗಿದೆ. ನಿಂದ ಬರುವ ರೈಲುಗಳಿಗೆ ವೇವರ್‌ಲೇ ನಿಲ್ದಾಣವು ಎಲ್ಲೆಯಾಗಿರುತ್ತದಲ್ಲದೇ, ಫಸ್ಟ್‌ ಸ್ಕಾಟ್‌ರೈ/ರೇಲ್‌ನಿಂದ ನಿರ್ವಹಿಸಲ್ಪಡುವ ಅನೇಕ ಸ್ಕಾಟ್‌ಲೆಂಡ್‌‌ನೊಳಗಿನ ರೈಲು ಸೇವೆಗಳಿಗೆ ಹೊರಡುವ ನಿಲ್ದಾಣವಾಗಿಯೂ ಕಾರ್ಯನಿರ್ವಹಿಸುತ್ತದೆ.

ಮಹಾನಗರ ಕೇಂದ್ರದ ಪಶ್ಚಿಮಕ್ಕೆ ಹೇಮಾರ್ಕೆಟ್‌‌ ರೈಲು ನಿಲ್ದಾಣವಿದ್ದು ಅದು ದೈನಿಕ ಪ್ರಯಾಣಿಕರಿಗೆ ಪ್ರಮುಖ ನಿಲುಗಡೆಯಾಗಿದೆ. 2003ರಲ್ಲಿ ತೆರೆಯಲಾದ ಎಡಿನ್‌ಬರ್ಗ್‌‌ ಪಾರ್ಕ್‌‌ ನಿಲ್ದಾಣವು ಮಹಾನಗರದ ಪಶ್ಚಿಮದಲ್ಲಿರುವ ಕೈಗಾರಿಕಾ ಪ್ರದೇಶಕ್ಕೆ ಹಾಗೂ ಸನಿಹದ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್‌ಲೆಂಡ್‌‌ನ ಗೋಗರ್‌ಬರ್ನ್‌‌ ಪ್ರಧಾನ ಕಚೇರಿಗಳಿಗೆ ಸೇವೆಯನ್ನು ನೀಡುತ್ತದೆ. ಎಡಿನ್‌ಬರ್ಗ್‌‌ ಕ್ರಾಸ್‌ರೈಲ್‌ ಮಾರ್ಗವು ಎಡಿನ್‌ಬರ್ಗ್‌‌ ಪಾರ್ಕ್‌ಅನ್ನು ಹೇಮಾರ್ಕೆಟ್‌‌, ವೇವರ್‌ಲೇ ಮತ್ತು ಮಹಾನಗರದ ಪೂರ್ವದಲ್ಲಿರುವ ಮತ್ತು ಉಪನಗರ ನಿಲ್ದಾಣಗಳೊಂದಿಗೆ ಸಂಪರ್ಕಿಸುತ್ತದೆ. ದಕ್ಷಿಣ ಗೈಲ್‌‌‌ ಮತ್ತು ಡಾಲ್ಮೆನಿಗಳಿಗೆ ದೈನಿಕ ಪ್ರಯಾಣದ ಮಾರ್ಗಗಳಿದ್ದು, ಫೋರ್ತ್‌ ಸೇತುವೆಗಳ ಮೂಲಕ ದಕ್ಷಿಣ ಕ್ವೀನ್ಸ್‌ಫೆರ್ರಿ ಮತ್ತು ಮಹಾನಗರದ ನೈಋತ್ಯಕ್ಕೆ ಅಲ್ಲಿಂದ ಮುಂದೆ ಪಶ್ಚಿಮ ಹೈಲೆಸ್‌ ಮತ್ತು ಕರ್ರೀಹಿಲ್‌ಗಳೆಡೆಗೆ ಸೇವೆ ನೀಡುತ್ತದೆ
ಮಹಾನಗರದ ಬಸ್‌‌ ಸೇವೆಗಳನ್ನು ಲೋಥಿಯನ್‌‌ ಬಸ್‌ಗಳು ನೀಡುತ್ತವಲ್ಲದೇ ಮಹಾನಗರದೊಳಗಿನ ಹಾಗೂ ಸುತ್ತಮುತ್ತಲಿನ ಉಪನಗರಗಳಲ್ಲಿ ನೀಡುವ ಅವುಗಳಲ್ಲಿ ಬಹುತೇಕ ಮಾರ್ಗಗಳು ಪ್ರಿನ್ಸಸ್‌‌ ಬೀದಿ/ರಸ್ತೆಯ ಮೂಲಕ ಹಾದುಹೋಗುತ್ತದೆ. ದೂರದ ಕಡೆಗಳಿಗೆ St. ಆಂಡ್ರ್ಯೂ ಚೌಕದಿಂದ ಸ್ವಲ್ಪ ದೂರವಿರುವ ಎಡಿನ್‌ಬರ್ಗ್‌‌ ಬಸ್‌‌ ನಿಲ್ದಾಣದಿಂದ ಬಸ್‌ಗಳು ಹೊರಡುತ್ತವೆ. ಮಹಾನಗರ'ದ ಕಾರ್ಪೋರೇಷನ್‌ ಟ್ರಾಮ್ಸ್‌ ಸೇವೆಗಳ ನಂತರದ ಉತ್ತರಾಧಿಕಾರಿ ಕಂಪೆನಿಯಾದ ಲೋಥಿಯನ್‌‌ ಕಂಪೆನಿಯು ಮಹಾನಗರ'ದ ಎಲ್ಲಾ ಪ್ರತಿಷ್ಠಿತ ಪ್ರವಾಸೀ ಬಸ್‌ ಸೇವೆಗಳನ್ನು, ರಾತ್ರಿ ಬಸ್‌‌ ಜಾಲ ಮತ್ತು ವಿಮಾನನಿಲ್ದಾಣ ಬಸ್‌ಗಳ ಸೇವೆಗಳನ್ನು ನಡೆಸುತ್ತದೆ. ಲೋಥಿಯನ್‌‌'ನ "ಮ್ಯಾಕ್‌ ಟೂರ್ಸ್" ‌‌ ಎಂಬ ಅಂಗಸಂಸ್ಥೆಯು UKಯಲ್ಲಿನ ಹಳೆಯ-ಲಂಡನ್‌‌ ರೂಟ್‌ಮಾಸ್ಟರ್‌‌ ಬಸ್‌ಗಳ ಇನ್ನೂ ಬಳಕೆಯಲ್ಲಿರುವ ಬೃಹತ್‌‌ ಪಡೆಯನ್ನು ಬಳಸುತ್ತಿರುವ ಸಂಸ್ಥೆಯಾಗಿದೆ, ಅವುಗಳಲ್ಲಿ ಅನೇಕವನ್ನು ತೆರೆದ ಛಾವಣಿಯ ಪ್ರವಾಸೀ ಬಸ್‌ಗಳನ್ನಾಗಿ ಮಾರ್ಪಡಿಸಲಾಗಿದೆ. ಲೋಥಿಯನ್‌‌ ಬಸ್‌ಗಳಲ್ಲಿ ಪ್ರಯಾಣಿಸುವವರ ದೈನಂದಿನ ಸರಾಸರಿ ಪ್ರಮಾಣವು 2007ರಲ್ಲಿ 312,000ಕ್ಕೂ ಹೆಚ್ಚಿತ್ತು - ಇದು ಹಿಂದಿನ ವರ್ಷಕ್ಕಿಂತ 6% ಏರಿಕೆಯಾಗಿದೆ.
ಎಡಿನ್‌ಬರ್ಗ್‌‌ ನಗರವು ವಾಹನ ಸಂಮರ್ದವನ್ನು ನಿಯಂತ್ರಿಸಲು, ನಿಲುಗಡೆ ಮತ್ತು ಪ್ರಯಾಣದ ಆರು ನಿಲ್ದಾಣಗಳನ್ನು ಮಹಾನಗರದ ಪರಿಧಿಯಲ್ಲಿ ಷೆರಿಫ್‌ಹಾಲ್‌‌, ಇಂಗ್ಲಿಸ್ಟನ್‌‌, ರಿಕ್ಕಾರ್‌‌ಟನ್‌‌, ಇನ್‌ವರ್‌‌ಕೀಥಿಂಗ್‌‌ (ಫೈಪ್‌ನಲ್ಲಿ) ಮತ್ತು ನ್ಯೂಕ್ರೈಗ್‌‌ಹಾಲ್‌‌‌ಗಳಲ್ಲಿ ಸ್ಥಾಪಿಸಿದೆ. ಅಕ್ಟೋಬರ್‌‌ 2008ರಲ್ಲಿ ಅಂತಹಾ ನವೀನ ನಿಲ್ದಾಣವನ್ನು ಸ್ಟ್ರೈಟನ್‌‌ನಲ್ಲಿ ಆರಂಭಿಸಲಾಯಿತು. ಫೆಬ್ರವರಿ 2005ರಲ್ಲಿ ನಡೆಸಲಾದ ಮಹಾನಗರದಲ್ಲಿ ವಾಹನ ಸಂಮರ್ದ ಶುಲ್ಕವನ್ನು ಹೇರಲು ಪರಿಚಯಿಸಲು ಮಾಡಿದ ಪ್ರಸ್ತಾಪವನ್ನು ಎಡಿನ್‌ಬರ್ಗ್‌‌ ನಿವಾಸಿಗಳ ಜನಾಭಿಪ್ರಾಯ ಸಂಗ್ರಹಣೆಯಲ್ಲಿ ತಿರಸ್ಕರಿಸಲಾಯಿತು.
16 ನವೆಂಬರ್‌ 1956ರ ನಂತರದಿಂದ ಎಡಿನ್‌ಬರ್ಗ್‌‌ ನಗರವು ಟ್ರಾಮ್‌ ವ್ಯವಸ್ಥೆ ರಹಿತವಾಗಿದೆ. 2007ರಲ್ಲಿನ ಸಂಸದೀಯ ಅನುಮೋದನೆಯ ನಂತರ 2008ರ ಆದಿಭಾಗದಲ್ಲಿ ನವೀನ ಎಡಿನ್‌ಬರ್ಗ್‌‌ ಟ್ರಾಮ್‌ ಜಾಲವನ್ನು ನಿರ್ಮಿಸುವ ಕಾರ್ಯ ಆರಂಭವಾಗಿದೆ. ಈ ಯೋಜನೆಯ ಪ್ರಥಮ ಹಂತವು ಜುಲೈ 2011 ರ ವೇಳೆಗೆ ಕಾರ್ಯಾರಂಭ ಮಾಡಬಹುದೆಂಬ ನಿರೀಕ್ಷೆಯಿತ್ತಾದರೂ 2012ರ ಆರಂಭಕ್ಕಿಂತ ಮುನ್ನಾ ಕಾರ್ಯಾಚರಣೆಗೆ ತೊಡಗುವ ಸಾಧ್ಯತೆ ಕಡಿಮೆಯಿದೆ. ಮಹಾನಗರದ ಪಶ್ಚಿಮದಲ್ಲಿರುವ ವಿಮಾನನಿಲ್ದಾಣದಿಂದ ಎಡಿನ್‌ಬರ್ಗ್‌‌ ನಗರ ಕೇಂದ್ರದ ಮೂಲಕ ಹಾದು ಕೆಳಗೆ ಲೇಯ್ತ್‌‌ ವಾಕ್‌ನಿಂದ ಓಷನ್‌ ಟರ್ಮಿನಲ್‌ ಮತ್ತು ನ್ಯೂಹೆವನ್‌ನೆಡೆಗೆ ಮೊದಲ ಹಂತದ ಟ್ರಾಮ್‌ಗಳು ಸಾಗಲಿವೆ. ಯೋಜನೆಯ ಮುಂದಿನ ಹಂತದಲ್ಲಿ ಹೇಮಾರ್ಕೆಟ್‌‌ನಿಂದ ರೇವಲ್ಸ್‌ಟನ್‌‌ ಮತ್ತು ಕ್ರೈಗ್‌‌ಲೇಯ್ತ್‌ಗಳ ಮೂಲಕ ಜಲಾಭಿಮುಖವಾಗಿರುವ ಗ್ರಾಂಟನ್‌ನೆಡೆಗೆ ಟ್ರಾಮ್‌ಗಳು ಪ್ರಯಾಣಿಸಲಿವೆ. ಭವಿಷ್ಯದ ಪ್ರಸ್ತಾಪಗಳಲ್ಲಿ ಪಶ್ಚಿಮಕ್ಕೆ ವಿಮಾನನಿಲ್ದಾಣದಿಂದ ರಾಥೋ ಮತ್ತು ನ್ಯೂಬ್ರಿಡ್ಜ್‌ಗಳಿಗೆ ಹೋಗುವ ನವೀನ ಮಾರ್ಗ ಮತ್ತು ಜಲಾಭಿಮುಖದುದ್ದಕ್ಕೂ ಸಾಗುವ ಮಾರ್ಗಗಳು ಸೇರಿವೆ.
ಶಿಕ್ಷಣ
ರಗ್ಬಿ ಒಕ್ಕೂಟ
ಎಡಿನ್‌ಬರ್ಗ್‌‌ ಪ್ರಾಣಿ ಸಂಗ್ರಹಾಲಯ
ಸಾರಿಗೆ